# name
El Tossal del Moro de Pinyeres (Batea, Terra Alta)

# metadata.dc.description.abstract[].value
El jaciment del Tossal del Moro de Pinyeres va ser descobert per Lorenzo Pérez Temprado, i excavat per ell mateix cap al mes de maig de 1925, quan vivia a Favara. L'excavació va afectar quasi tota la pla­taforma superior del poblat, en una extensió d'uns 70 m de llarg per uns 26 m d'ample. El Tossal del Moro va ser excavat al mateix temps que el Tossal (o Roquizal) del Rullo, però Pérez Temprado no va fer mai esment del Tossal del Moro, ni va sol·licitar cap permís d'excavació explícit per a ell; Pérez Temprado es va limitar a guardar alguns materials a casa seva, a Favara. És possible, segons opina amb versernblança Maluquer, que la superior riquesa i la novetat dels materials trobats al Tossal del Rullo --especialment les ceràmiques excises-- li fessin abandonar les excavacions del Tossal del Moro. De totes maneres, aquestes van durar algunes setmanes. És també molt versemblant que les excavacions del Tossal del Moro haguessin estat intentades degut a la troballa al jaciment d'un escarabeu egipci.

# metadata.dc.rights[].value
cc-by (c) Padró i Parcerisa, Josep, 1946-, 1983

# metadata.dc.source[].value
Articles publicats en revistes (Història i Arqueologia)

# metadata.dc.subject.other[].value
Tossal del Moro de Pinyeres (Batea : Jaciment arqueològic)

# metadata.dc.title[].value
El Tossal del Moro de Pinyeres (Batea, Terra Alta)